Ärtynyt suoli
**Ärtyvän suolen oireyhtymästä** (myös **ärtyneen suolen oireyhtymä**, englanniksi IBS, irritable bowel syndrome) käytettiin aiemmin nimeä ärtyvä paksusuoli (irritable colon), mutta nykyisin tiedetään, että oireita voi esiintyä myös ohutsuolessa. Ärtyvän suolen oireyhtymässä esiintyy usein päivän mittaan lisääntyvää turvotusta siten, että vatsanympärys turpoaa keskimäärin viitisen senttiä. 

Vatsakipu, ulostamishäiriöt ja turvotuksen tunne ovat ärtyvän suolen oireyhtymän pääoireita. Kipu johtuu siitä, että paksusuolen bakteerien ravintokuiduista tuottama vety-, hiilidioksidi- ja metaani aiheuttavat suolen seinämiin kohdistuvaa painetta.

Esiintyvyys
-----------

Vatsaoireiden esiintyvyys on lisääntynyt ja lähes puolet suomalaisista kärsii nykyisin ärtyvän suolen oireyhtymästä.

Syyt ja hoito
-------------

Vuonna 2012 julkaistussa kiinalaisessa interventiotutkimuksessa havaittiin, että runsaasti kuitua nauttivien krooninen vatsan turvotus, ummetus ja vatsakivut paranivat sataprosenttisesti minimoimalla kuidun määrä ruokavaliossa. Ulostuslääkkeet, kokojyväviljatuotteet, vihannekset ja hedelmät jätettiin kokonaan pois ruokavaliosta kahden ensimmäisen viikon ajaksi ja kasvissyöjiä ohjeistettiin käyttämään papujen sijaan tofun kaltaisia vähäkuituisia soijatuotteita. Sen jälkeen koehenkilöiden tuli pyrkiä pitämään kuidun saantinsa mahdollisimman pienenä. Puolen vuoden kuluttua 65 prosenttia osanottajista jatkoi edelleen aloitusajankohdan lähes kuidutonta ruokavaliota eikä kellään heistä esiintynyt enää ummetusta eikä muitakaan vatsaoireita vatsakivut mukaan lukien. Neljännes oli siirtynyt vähäkuituiseen ruokavalioon, ja heistä 75 prosenttia oli parantunut ummetuksesta, mutta 44 prosentilla esiintyi edelleen ulostusvaikeuksia. Loput kymmenen prosenttia oli palannut kuiturajoittamattomaan ruokavalioon ja kaikilla heistä esiintyi ummetusta, vatsan turvotusta ja ulostamisvaikeuksia. Suuri osa heistä oli kasvissyöjiä, minkä vuoksi heidän oli ollut hyvin vaikea noudattaa lähes kuidutonta ruokavaliota. Vastaavia tuloksia on saatu myös useista tutkimusyhteenvedoista.

Niin sanottuja FODMAP-hiilihydraatteja eli paksusuolen käymistä aiheuttavia oligosakkarideja,, disakkarideja, monosakkarideja ja polyoleja sisältävien ruoka-aineiden kuten herneiden, papujen ja linssien, sipuleiden, kaalien ja lantun sekä laktoosin, ksylitolin, sorbitolin, mannitolin, maltitolin ja inuliinin välttäminen saattaa lievittää ärtyvän suolen oireyhtymää. Sama pätee resistenttiin tärkkelykseen. FODMAP-hiilihydraatit eivät pilkkoudu ja imeydy riittävän hyvin ohutsuolessa potilailla, jotka kärsivät ärtyvän suolen oireyhtymästä. Ne kulkeutuvat tämän vuoksi pilkkoutumattomana paksusuoleen, jossa ne alkavat käydä. Käymisestä aiheutuu turvotusta, kipua, ripulia ja muita vaikeita oireita.. Myös omena, päärynä ja kivelliset hedelmät, kuten luumu, aiheuttavat joillekin turvotusta. 

Niin sanotun eliminaatiodieetin on havaittu lievittävän vaikeista oireista kärsivien tilannetta. Kaikki viljat korvataan siinä riisillä ja maitotuotteet soijavalmisteilla. Kalaa ja lihaa saa syövä vapaasti naudanlihaa lukuun ottamatta. Myös hiiva, sitrushedelmät ja kofeiini ovat kiellettyjen listalla. Oireiden vähennyttyä voidaan kokeilla poistettujen ruoka-aineiden palauttamista yksi kerrallaan.

Jos suoli ärtyy gluteenipitoisten ruokien, kuten vehnän, rukiin ja ohran nauttimisen yhteydessä, tulehduksen aiheuttamat vauriot paranevat ja oireet helpottavat merkittävästi puolen vuoden kuluttua gluteenipitoisen ruoan nauttimisen lopettamisesta. 

Liikunnan on todettu lievittävän joissain tapauksissa ärtyvän suolen oireyhtymän oireita. Esimerkiksi vatsan turvotus saattaa johtua joillain potilailla heikoista vatsalihaksista tai vatsaontelon sisäisistä rasvakertymistä.

Rentoutustekniikoista ja kognitiivisesta käyttäytymisterapiasta on hyötyä niille potilaille, jotka kokevat IBS:n liittyvän stressiin. On kuitenkin vaikea arvioida, johtuuko IBS stressistä tai johtuuko stressi IBS:stä, koska suoliston tervehtyminen parantaa myös ärtyvän suolen oireyhtymään usein liittyvät keskushermosto-oireet kuten stressin ja levottomuuden.

Matala D-vitamiinitaso saattaa pahentaa IBS-oireita. 

Lääkkeet tehoavat huonosti ärtyneen suolen oireyhtymään eikä sitä voi parantaa myöskään leikkauksella.

Seuraukset
----------

Ärtyvän suolen oireyhtymään usein liittyvät kivut saattavat alentaa potilaiden toimintakykyä ja elämänlaatua yhtä paljon kuin monet yleiset elinikää laskevat sairaudet. Ärtyvän suolen oireista kärsivillä potilailla esiintyykin enemmän masennusta ja ahdistuneisuutta kuin muulla väestöllä. Edellä mainitut tekijät saattavat johtaa krooniseen stressiin, joka vaikuttaa suolistomikrobien lajikoostumukseen ja lisää haitallisesti suolen läpäisevyyttä.

Ärtyvän suolen oireyhtymässä esiintyy tyypillisesti suolirauhasten vaurioita. Columbian yliopistossa vuonna 2016 valmistuneen tutkimuksen mukaan gluteenia sisältävien viljojen aiheuttamat suolen seinämän vauriot saattavat johtaa vatsaoireiden lisäksi väsymyksen, päänsäryn ja muistihäiriöiden kaltaisiin neurologisiin oireisiin. Keliakiaa sairastamattomilta potilailla, jotka saivat oireita vehnästä, rukiista ja ohrasta löytyi tulehduksesta ja suolen epiteelisolujen vaurioitumisesta kertovia biomarkkereita. Tutkijat pitävät todennäköisenä, että merkkiaineiden lisääntyminen johtuu siitä, että verenkiertoon pääsee mikrobeja vaurioituneen suolen seinämän kautta.

Väärät diagnoosit
-----------------

Tutkimuksissa on huomattu, että esimerkiksi tarttuvien tautien, keliakian, *Helicobacter pylori*n, tai loisten aiheuttama ripuli saatetaan diagnosoida väärin ärtyvän suolen oireyhtymäksi. American College of Gastroenterology suositteleekin, että kaikilta potilailta, joilla on IBS-oireita, testattaisiin keliakia.

Sappihappojen imeytymishäiriö on myös usein tulkittu ärtyvän suolen oireyhtymäksi potilailla, joilla on ripuli vaivana. Sappihappojen imeytymistutkimustestit (SeHCAT) osoittavat, että noin 30 prosentissa tapauksia D-IBS on tämä sairaus, ja usein sappihappoja sitovat lääkkeet antavat hyvän hoitovasteen.

Tiettyjen rauhoittavien ja unettavien lääkkeiden krooninen käyttö, erityisesti bentsodiatsepiinien, voi aiheuttaa ärtyvää suolta muistuttavia oireita, jotka voivat johtaa virheelliseen ärtyneen suolen oireyhtymän diagnoosiin.

Lähteet
-------

* Lääkärin CD 1/2005, Kustannus Oy Duodecim

### Viitteet

1. 1 2 3  Kun vatsa turpoaa *www.duodecimlehti.fi*. Viitattu 18.7.2023.
2. ↑  Kok-Sun Ho, Charmaine You Mei Tan, Muhd Ashik Mohd Daud, Francis Seow-Choen: Stopping or reducing dietary fiber intake reduces constipation and its associated symptoms.  *World Journal of Gastroenterology : WJG*, 7.9.2012, nro 33, s. 4593–4596. PubMed:22969234. doi:10.3748/wjg.v18.i33.4593. ISSN 1007-9327. Artikkelin verkkoversio.
3. ↑  Saatko vatsaoireita viljojen syömisestä? Tuore tutkimus löysi syyn yleistyvälle mahakivulle. Pinja Päivänen, Helsingin Sanomat 5.8.2016.  (Arkistoitu – Internet Archive)
4. ↑  Terveys | Noin puolet suomalaisista kärsii vatsavaivasta, joka ei näy tutkimuksissa *Helsingin Sanomat*.  3.5.2023. Viitattu 17.1.2024.
5. ↑  Kok-Sun Ho, Charmaine You Mei Tan, Muhd Ashik Mohd Daud, Francis Seow-Choen: Stopping or reducing dietary fiber intake reduces constipation and its associated symptoms.  *World Journal of Gastroenterology : WJG*, 7.9.2012, nro 33, s. 4593–4596. PubMed:22969234. doi:10.3748/wjg.v18.i33.4593. ISSN 1007-9327. Artikkelin verkkoversio.
6. ↑  Ärtyvän suolen oireyhtymä (IBS) *Duodecim Terveyskirjasto*. Viitattu 18.7.2023.
7. ↑  Hiilihydraateista tarkemmin *Tervevatsa*. Viitattu 18.7.2023.
8. ↑  Moni noudattaa turhan suppeaa ärtyneen suolen ruokavaliota liian pitkään, ja se voi johtaa vakaviin haittoihin *Helsingin Sanomat*.  5.7.2019. Viitattu 26.8.2020.
9. ↑  FODMAP-ruokavalio ärtyvän suolen oireyhtymässä
10. ↑  10 keinoa auttaa turvotukseen – Voit tehdä heti *www.iltalehti.fi*. Viitattu 20.7.2023.
11. ↑  Haluatko litteämmän vatsan? Lopeta heti näiden ruokien syöminen *mtvuutiset.fi*.  20.9.2017. Viitattu 20.7.2023.
12. 1 2 3  Intestinal cell damage and systemic immune activation in individuals reporting sensitivity to wheat in the absence of coeliac disease.
13. 1 2  suoli Ärtyvän suolen oireyhtymä
14. ↑  "Stressivatsa" kiusaa lukuisia työikäisiä *Työpiste-verkkolehti*.  15.4.2014.  Arkistoitu 4.10.2014. Viitattu 15.10.2014.
15. ↑  D-vitamiinilla yhteys ärtyvän suolen oireyhtymään 24.12.2015 Iltalehti
16. 1 2  WebMD: Irritable Bowel Syndrome (IBS) Surgery
17. ↑  Suoliston bakteerit ja mielen terveys Akuutti 19.2.2014.
18. ↑  Isabella Gigante, Valeria Tutino, Francesco Russo, Valentina De Nunzio, Sergio Coletta, Raffaele Armentano: Cannabinoid Receptors Overexpression in a Rat Model of Irritable Bowel Syndrome (IBS) after Treatment with a Ketogenic Diet.  *International Journal of Molecular Sciences*, 12.3.2021, nro 6. PubMed:33809047. doi:10.3390/ijms22062880. ISSN 1422-0067. Artikkelin verkkoversio.
19. ↑  Spiegel BM, DeRosa VP, Gralnek IM, Wang V, Dulai GS (2004). "Testing for celiac sprue in irritable bowel syndrome with predominant diarrhea: a cost-effectiveness analysis". *Gastroenterology* **126** (7): 1721–32. doi:10.1053/j.gastro.2004.03.012. PMID 15188167.
20. ↑  Su YC (August 2000). "The association between Helicobacter pylori infection and functional dyspepsia in patients with irritable bowel syndrome". *Am. J. Gastroenterol.* **95** (8): 1900–5. doi:10.1111/j.1572-0241.2000.02252.x. PMID 10950033.
21. ↑  Gerards C, Leodolter A, Glasbrenner B, Malfertheiner P (2001). "H. pylori infection and visceral hypersensitivity in patients with irritable bowel syndrome". *Dig Dis* **19** (2): 170–3. doi:10.1159/000050673. PMID 11549828.
22. ↑  Stark D, van Hal S, Marriott D, Ellis J, Harkness J (2007). "Irritable bowel syndrome: a review on the role of intestinal protozoa and the importance of their detection and diagnosis". *Int. J. Parasitol.* **37** (1): 11–20. doi:10.1016/j.ijpara.2006.09.009. PMID 17070814.
23. ↑  Grazioli B (March 2006). "Giardia lamblia infection in patients with irritable bowel syndrome and dyspepsia: a prospective study". *World J. Gastroenterol.* **12** (12): 1941–4. PMID 16610003.  (Arkistoitu – Internet Archive)
24. ↑  Vernia P, Ricciardi MR, Frandina C, Bilotta T, Frieri G (1995). "Lactose malabsorption and irritable bowel syndrome. Effect of a long-term lactose-free diet". *The Italian journal of gastroenterology* **27** (3): 117–21. PMID 7548919.
25. ↑  American College of Gastroenterology Task Force on Irritable Bowel Syndrome (January 2009). "An Evidence-Based Systematic Review on the Management of Irritable Bowel Syndrome". *Am J Gastroenterology* **104** (Supplement 1): S1–S35. doi:10.1038/ajg.2008.122. PMID 19521341.
26. ↑  Wedlake, L; A'Hern, R, Russell, D, Thomas, K, Walters, JR, Andreyev, HJ (2009). "Systematic review: the prevalence of idiopathic bile acid malabsorption as diagnosed by SeHCAT scanning in patients with diarrhoea-predominant irritable bowel syndrome". *Alimentary pharmacology & therapeutics* **30** (7): 707–17. doi:10.1111/j.1365-2036.2009.04081.x. PMID 19570102.
27. ↑  Professor C Heather Ashton (1987). "Benzodiazepine Withdrawal: Outcome in 50 Patients". *British Journal of Addiction* **82**: 655–671.

Aiheesta muualla
----------------

* Ärtyvä suoli
* Ärtyvän suolen oireyhtymä